2024-yilgi yozgi Olimpiadani o‘tkazishga da’vogar shaharlar ma’lum bo‘ldi

2024-yilda o‘tkaziladigan yozgi Olimpiada o‘yinlariga nomzodlardan talabnoma olish oxiriga yetdi. Yakuniy ro‘yxatga beshta shahar kirdi. Bu haqda Xalqaro Olimpiya qo‘mitasining (XOQ) rasmiy saytida xabar berilgan.

Yozgi Olimpiadaga mezbonlik qilishga Gamburg (Germaniya), Rim (Italiya), Los-Anjeles (AQSh), Parij (Fransiya) va Budapesht (Vengriya) shaharlari da’vogarlik qilmoqda.
Musobaqalar o‘tkazish joyi 2017-yilda e’lon qilinadi. Mazkur o‘yinlarning tashkiliy qo‘mitasi tayyorgarlik uchun XOQdan 1,7 milliard dollar oladi.